CELEX: 22004D0072
Language: mt
Date: 2004-06-08 00:00:00
Title: Id-Deċiżjoni tal-Kumitat Konġunt taż-ŻEE Nru 72/2004 tat- 8 ta' Ġunju 2004 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

14.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  13
               
            ID-DEĊIŻJONI TAL-KUMITAT KONĠUNT TAŻ-ŻEE
      Nru 72/2004
      tat-8 ta' Ġunju 2004
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim fuq iż-Żona Ekonomika Ewropea, kif emendat bil-Protokoll li jaġġusta l-Ftehim fuq iż-Żona Ekonomika Ewropea, hawn taħt imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bil-Ftehim tal-parteċipazzjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja fiż-Żona Ekonomika Ewropea ffirmat fl-14 ta' Ottubru 2003 fil-Lussemburgu (1).
               
            
                  (2)
               
               
                  Id-Direttiva tal-Kummissjoni 2003/32/KE tat-23 ta' April 2003 li tintroduċi speċifikazzjonijiet dettaljati f'dak li jirrigwarda l-bżonnijiet stabbiliti fid-Direttiva tal-Kunsill 93/42/KEE fir-rigward ta' strumenti mediċi manifatturati bl-użu ta' tessuti li joriġinaw mill-annimali (2) għandha tiġi nkorporta fil-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiġi mdaħħal wara punt 4 (id-Direttiva tal-Kummissjoni 2003/12/KE) fil-Kapitolu XXX ta' Anness II tal-Ftehim:
      
                  “5.
               
               
                  
                     32003 L 0032: Id-Direttiva tal-Kummissjoni 2003/32/KE tat-23 ta' April 2003 li tintroduċi speċifikazzjonijiet dettaljati f'dak li jirrigwarda l-bżonnijiet immniżżla fid-Direttiva tal-Kunsill 93/42/ŻEE fir-rigward ta' strumenti mediċi mmanifatturati bl-użu ta' tessuti li joriġinaw mill-annimali (ĠU L 105, tas-26.4.2003, p. 18).”
               
            Artikolu 2
      It-testi tad-Direttiva 2003/32/KE fil-lingwa Izlandiża u Norveġiża, biex jiġu ppubblikati fis-suppliment taż-ŻEE fil-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-9 ta' Ġunju 2004, bil-kundizzjoni li n-notifikazzjonijiet kollha taħt l-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-sezzjoni taż-ŻEE u fis-suppliment taż-ŻEE, tal- Ġurnal Uffiċjali ta' l-Unjoni Ewropea.
      
         Magħmula fi Brussell, fit-8 ta' Ġunju 2004.
         
            
               Għall-Kumitat Konġunt taż-ŻEE
            
            
               Il-President
            
            S. GILLESPIE
         
      
      
         (1)  ĠU L 130, tad-29.4.2004, p. 3.
      
         (2)  ĠU L 105, tas-26.4.2003, p. 18.
      
         (*)  l-ebda ħtiġijiet kostituzzjonali m'huma indikati.